Source: http://mail.keknkor.gr/19-kek-el/update/kek-new-seminar.html
Timestamp: 2018-09-23 17:41:40+00:00
Document Index: 7844475

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Παράταση προθεσμίας για την υποβολή αιτήσεων ωφελουμένων ΣΤ’ Κύκλου
Παράταση προθεσμίας για την υποβολή αιτήσεων ωφελουμένων ΣΤ’ Κύκλου της Πράξης «Κατάρτιση, Πιστοποίηση και Συμβουλευτική με στόχο την ενδυνάμωση των δεξιοτήτων ανέργων νέων 18-24 ετών σε ειδικότητες του τομέα του εξαγωγικού εμπορίου προϊόντων με έμφαση στον πρωτογενή τομέα της παραγωγής» έως 22/06/2018 και ώρα 23:59.
Ο Εκπαιδευτικός Φορέας ΚΕΚ Ν. Κορινθίας παρέχει ΔΩΡΕΑΝ Εκπαίδευση, ΜΕ ΕΚΠΑΙΔΕΥΤΗ, για την απόκτηση αναγνωρισμένης πιστοποίησης πληροφορικής. Δικαιούχοι είναι όλοι οι Άνεργοι, οι Φοιτητές (ΑΕΙ, ΤΕΙ, ΙΕΚ, ΕΠΑΛ, ΕΠΑΣ) και όλοι οι εργαζόμενοι που έχουν την ανάγκη να αποκτήσουν ένα αναγνωρισμένο πιστοποιητικό στις Βασικές Δεξιότητες Η/Υ.
Παρακολούθηση ΔΩΡΕΑΝ μαθημάτων για τις ενότητες
Επεξεργαστή κειμένου (Word)
Υπολογιστικών Φύλλων (excel) και
Διαδικτύου (Internet Explorer & Outlook).
Μαθήματα με Εκπαιδευτή.
Εξετάσεις σε πρόσφατο MsOffice.
Εξετάσεις για το CCU από την ACTA.
Πιστοποιητικό Αναγνωρισμένο από ΑΣΕΠ για Προκηρύξεις και Μετατάξεις.
Διάρκεια : 44 ώρες
Έναρξη : 21/2/2018
Λήξη : 28/3/2018
Ώρες : 17:30 έως 21:00
Ημέρες : Δευτέρα και Τετάρτη
Αίτηση (χορηγείται από την γραμματεία).
Δελτίου Αστυνομικής Ταυτότητας.
Φοιτητική Ταυτότητα (Πάσο) ή Κάρτα Ανεργία (Βεβαίωση ΟΑΕΔ).
Προκαταβολή για Παράβολα Πιστοποίησης (40€).
Για τους ανέργους ή φοιτητές : 80 €
Για τους υπόλοιπους : 160 €
ΚΑΤΑΡΤΙΣΗ Η/Υ ΩΦΕΛΟΥΜΕΝΩΝ ΚΟΙΝΩΦΕΛΟΥΣ ΕΡΓΑΣΙΑΣ ΣΕ ΔΗΜΟΥΣ ΤΗΣ ΧΩΡΑΣ
Σας ενημερώνουμε ότι ξεκινάνε τα προγράμματα κατάρτισης ηλεκτρονικών υπολογιστών στο πλαίσιο της Κοινωφελούς Εργασίας. Από τις 14/09/2017 έως και τις 28/09/2017 οι απασχολούμενοι της Κοινωφελούς εργασίας - ωφελούμενοι που δήλωσαν στον ΟΑΕΔ ότι επιθυμούν να συμμετάσχουν στην εκπαίδευση Υπολογιστών μπορούν να προσέλθουν στο ΚΕΚ Νομού Κορινθίας (τηλ. 2741022344) με την ταυτότητά τους, τον αριθμό πρωτοκόλλου της αίτησης στην Κοινωφελή Εργασία, την κάρτα ανεργίας τους και βεβαίωση από την υπηρεσία του Δήμου.
Τα προγράμματα θα περιλαμβάνουν 120 ώρες μαθήματα Ηλεκτρονικών Υπολογιστών και Εξετάσεις Πιστοποίησης για την απόκτηση αναγνωρισμένου πιστοποιητικού στους υπολογιστές.
Εξ αποστάσεως εκπαίδευση σε όσους επιθυμούν.
Συμβουλευτική υποστήριξη όσον αφορά την εύρεση εργασίας.
Για περισσότερες πληροφορίες στο ΚΕΚ Ν. Κορινθίας , Κωστή Παλαμά 53, Κόρινθος και στο τηλέφωνο 2741022344.
Τα προγράμματα θα περιλαμβάνουν 100 ώρες μαθήματα Ηλεκτρονικών Υπολογιστών και Εξετάσεις Πιστοποίησης για την απόκτηση αναγνωρισμένου πιστοποιητικού στους υπολογιστές.
Δημοσιεύτηκε στις 08 Σεπτεμβρίου 2017
Το ΚΕΚ Νομού ΚΟΡΙΝΘΙΑΣ και η Περιφέρεια Πελοποννήσου διοργανώνουν Σεμινάριο Eκπαίδευσης Eκπαιδευτών, το οποίο δίνει τη δυνατότητα σε όσους το παρακολουθήσουν, να συμμετέχουν στις εξετάσεις πιστοποίησης εκπαιδευτικής επάρκειας των Εκπαιδευτών Ενηλίκων της Μη Τυπικής Εκπαίδευσης του ΕΟΠΠΕΠ.
Το σεμινάριο απευθύνεται σε όσους επιθυμούν να αποκτήσουν τις απαραίτητες γνώσεις και δεξιότητες, ώστε να ανταποκριθούν με επιτυχία στις εξετάσεις πιστοποίησης ως Εκπαιδευτές Ενηλίκων στον ΕΟΠΠΕΠ. Ταυτόχρονα, το σεμινάριο απευθύνεται σε όσους θέλουν να επικαιροποιήσουν και να βελτιώσουν τις γνώσεις και τις ικανότητές τους ως προς τη διαδικασία εκπαίδευσης ενηλίκων.
Να αναφέρουμε ότι, για να συμμετέχετε απευθείας στις εξετάσεις πιστοποίησης, σύμφωνα με το άρθρο 67 του Ν. 4386/2016 (πατήστε εδώ) θα πρέπει :
είτε να διαθέτετε Μεταπτυχιακό στην εκπαίδευση ενηλίκων ή Δια Βίου Μάθηση (άρθρο 67, β, αα),
είτε να είστε ενταγμένος/η στο Εισαγωγικό Μητρώο Εκπαιδευτών Ενηλίκων, ή εγγεγραμμένος/η σε κάποιο μητρώο εκπαιδευτών ενηλίκων (όπως του ΛΑΕΚ) και να έχετε παρακολουθήσει σεμινάριο από δημόσιο φορέα 100 ωρών (άρθρο 67, β, ββ) όπως το παρόν πρόγραμμα του ΚΕΚ της Περιφέρειας Πελοποννήσου.
είτε να έχετε διδακτική πείρα τουλάχιστον 150 ωρών σε ενηλίκους (άρθρο 67, β, γγ).
Γιατί είναι σημαντική η πιστοποίηση
Η πιστοποίηση της εκπαιδευτικής επάρκειας των Εκπαιδευτών Ενηλίκων οδηγεί στην ένταξη στο ΜΗΤΡΩΟ ΕΚΠΑΙΔΕΥΤΩΝ ΕΝΗΛΙΚΩΝ. Όσοι Εκπαιδευτές ενταχθούν στο Μητρώο αυτό του ΕΟΠΠΕΠ, μπορούν να συμμετέχουν ως Εκπαιδευτές Ενηλίκων σε προγράμματα κατάρτισης που υλοποιούνται από Κε.Δι.Βι.Μ / ΚΕΚ ή άλλους φορείς δια βίου μάθησης στο πλαίσιο συγχρηματοδοτούμενων από την Ευρωπαϊκή Ένωση δράσεων κατάρτισης. Αξίζει να τονιστεί πως σύμφωνα με το νόμο 4186/2013 άρθρο 27, για τις θέσεις εκπαιδευτών των δημόσιων ΣΕΚ, ΙΕΚ, ΣΔΕ και ΚΔΒΜ, που προκηρύσσονται από τη ΓΓΔΒΜ ή άλλον φορέα Ν.Π.Δ.Δ. ή Ν.Π.Ι.Δ, προϋπόθεση πλέον για την υποβολή αίτησης, είναι η εγγραφή του υποψήφιου εκπαιδευτή στο Υπό-Μητρώο Εκπαιδευτών Α.Ε.Κ., το οποίο τηρείται από τον ΕΟΠΠΕΠ.
Θα καλυφθούν βασικά θέματα από τις θεματικές ενότητες που περιλαμβάνονται στην Τράπεζα Θεμάτων του ΕΟΠΠΕΠ (ενδεικτικά: εκπαιδευτικό συμβόλαιο, αρχές εκπαίδευσης ενηλίκων, ρόλος εκπαιδευτή, χαρακτηριστικά εκπαιδευόμενων, εκπαιδευτικές τεχνικές, σχεδιασμός εκπαιδευτικών προγραμμάτων), ενώ θα δοθεί ιδιαίτερη έμφαση στον σχεδιασμό της μικροδιδασκαλίας για κάθε εκπαιδευόμενο/η.
Διάρκεια και ημερομηνίες
Το Σεμινάριο έχει συνολική διάρκεια 100 διδακτικές ώρες, 30 εκ των οποίων πραγματοποιούνται δια ζώσης σε τρεις ημέρες και οι υπόλοιπες 70 πραγματοποιούνται μέσω εξ αποστάσεως εκπαίδευση για μελέτη εκπαιδευτικού υλικού, εκπόνηση δραστηριοτήτων και τελικής εργασίας. Οι δια ζώσης συναντήσεις θα γίνουν τις παρακάτω ημερομηνίες:
Σάββατο, 30 Σεπτεμβρίου 09.00 – 18.00
Σάββατο & Κυριακή, 7-8 Οκτωβρίου 09.00 – 18.00
Το σεμινάριο υλοποιείται εξολοκλήρου μέσω διαδραστικών ασκήσεων και βιωματικών τεχνικών, ενώ λειτουργεί και ως προσομοίωση για τις εξετάσεις, καθώς όλοι οι συμμετέχοντες έχουν την ευκαιρία να παρουσιάσουν 20λεπτες μικροδιδασκαλίες στα πρότυπα της διαδικασίας πιστοποίησης του ΕΟΠΠΕΠ. Για τις μικροδιδασκαλίες αυτές οι εκπαιδευόμενοι/ες θα λάβουν λεπτομερή ανατροφοδότηση.
Καθ’ όλη τη διάρκεια του προγράμματος οι εκπαιδευόμενοι/ες έχουν δυνατότητα επικοινωνίας με τους εκπαιδευτές για την υποστήριξη της μελέτης τους.
Στους εκπαιδευόμενους/ες που θα ολοκληρώσουν επιτυχώς το πρόγραμμα χορηγείται βεβαίωση παρακολούθησης του προγράμματος διάρκειας 100 ωρών.
Εκπαιδευτές του σεμιναρίου
Έμπειροι Εκπαιδευτές Εκπαιδευτών, πιστοποιημένοι από τον ΕΟΠΠΕΠ.
Το συνολικό κόστος του σεμιναρίου είναι 300€, το οποίο θα καταβληθεί σε δύο δόσεις. Η πρώτη δόση (150€) με την εγγραφή σας στο σεμινάριο και η δεύτερη δόση πριν τη λήξη αυτού. Θα παρέχεται ειδική έκπτωση έως 15% για ανέργους, ΑμεΑ και Πολύτεκνους.
Το κόστος εγγραφής (150 €) μπορείτε να το καταβάλετε στον Τραπεζικό Λογαριασμό του ΚΕΚ στην Εθνική Τράπεζα με αριθμό IBAN GR1501107870000078730498173.
Δηλώστε συμμετοχή συμπληρώνοντας τη σχετική φόρμα συμμετοχής
Αποτελέσματα προγράμματος «Κατάρτιση και πιστοποίηση Ανέργων 29-64 ετών σε κλάδους αιχμής».
Σας ενημερώνουμε ότι ανακοινώθηκαν τα αποτελέσματα των προγραμμάτων Voucher Ανέργων 29-64 ετών. Τα αποτελέσματα αναρτήθηκαν στην ιστοσελίδα voucher.gov.gr. Οι ενδιαφερόμενοι μπορούν να δουν το αποτέλεσμα της αίτησής τους καταχωρώντας τον αριθμό της κάρτας τους ή τον αριθμό πρωτοκόλλου της αίτησης.
Αναμένεται το Νέο πρόγραμμα για 23.000 μακροχρόνια με τίτλο «Κατάρτιση και Πιστοποίηση ανέργων 29-64 ετών σε κλάδους αιχμής»
Το ΚΕΚ Ν. Κορινθίας θα συμμετέχει στη νέα δράση με τίτλο «Κατάρτιση και Πιστοποίηση ανέργων 29-64 ετών σε κλάδους αιχμής». που αναμένεται να υλοποιηθεί από την Ειδική Υπηρεσία Εφαρμογής Συγχρηματοδοτούμενων Ενεργειών από το Ευρωπαικό Κοινωνικό Ταμείο (ΕΥΕ-ΕΚΤ) του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης.
Δικαίωμα συμμετοχής αναμένεται να έχουν άνεργοι οι οποίοι πληρούν τις κάτωθι προϋποθέσεις:
Απόφοιτοι τουλάχιστον υποχρεωτικής εκπαίδευσης*, κάτοχοι απολυτηρίου Γενικού ή Τεχνικού Λυκείου, απόφοιτοι Σχολών Μαθητείας Ο.Α.Ε.Δ., ΙΕΚ, απόφοιτοι ΑΕΙ ή ΤΕΙ.
Να έχουν γεννηθεί από 1-1-1952 έως και 31-12-1987
* Απόφοιτοι δημοτικού για τους αποφοιτήσαντες πριν το 1980, Γυμνασίου για τους υπολοίπους (ΠΔ 739/1980)
Όσοι θα συμμετέχουν στο πρόγραμμα, θα λάβουν για τέσσερις μήνες επαγγελματικής κατάρτισης και πρακτικής άσκησης συνολικά 2.600€, συμπεριλαμβανομένων των νόμιμων κρατήσεων:
εκπαιδευτικό επίδομα 600€.
επίδομα πρακτικής άσκησης 2.000€.
Συνολικό εισόδημα ατομικό ή οικογενειακό (φορολογικό έτος 2015).
Ύπαρξη Προστατευόμενου/ων Τέκνου/ων ΑΜΕΑ (ανηλίκων ή/και ενηλίκων) 67% και άνω.
Απαιτούμενα Δικαιολογητικά για το σύνολο υποψηφίων:
Φωτοαντίγραφο Κάρτας Ανεργίας σε ισχύ
Φωτοαντίγραφο Εκκαθαριστικού Εφορίας Φορολογικού Έτους 2015
Φωτοαντίγραφο Τραπεζικού Λογαριασμού Εθνικής ή άλλης Τράπεζας
Υ/Δ ότι δεν είμαι μαθητής, σπουδαστής ή φοιτητής
Υ/Δ ότι δεν παρακολουθώ ή δεν έχω παρακολουθήσει άλλο πρόγραμμα κατάρτισης συγχρηματοδοτούμενο από ΕΚΤ κατά το τελευταίο 2μηνο πλην προγράμματος εκμάθησης της ελληνικής γλώσσας ή κατάρτισης σε δεξιότητες ΤΠΕ που οδηγεί σε πιστοποίηση.
Απαιτούμενα Δικαιολογητικά για πρόσθετα κριτήρια επιλογής:
1. Για κριτήριο προηγούμενης εμπειρίας:
Βεβαίωση οικείου ασφαλιστικού φορέα από την οποία προκύπτει η διάρκεια της ασφάλισης.
Για μισθωτούς δημοσίου τομέα: Βεβαίωση οικείου φορέα, από την οποία προκύπτει το είδος και η χρονική διάρκεια εμπειρίας
2. Για κριτήριο «Αναπηρία (σε ποσοστό 50% και με ικανότητα για εργασία)»:
Κάρτα του ΟΑΕΔ, στην οποία δηλώνεται η εγγραφή του ανέργου στο Μητρώο του ΟΑΕΔ για ΑΜΕΑ ή
Απόφαση της αρμόδιας επιτροπής πιστοποίησης αναπηρίας σε ισχύ, με την οποία πιστοποιείται το ποσοστό αναπηρίας (επακριβώς προσδιορισμένο), το οποίο απαραίτητα θα πρέπει να είναι 50% και άνω, καθώς και η ικανότητα του για εργασία.
3. Για κριτήριο «Ύπαρξη προστατευόμενου/ων Τέκνου/ων ΑΜΕΑ (ανήλικων ή/και ενήλικων) 67% και άνω»:
Ιατρική γνωμάτευση σε ισχύ από την αρμόδια επιτροπή πιστοποίησης αναπηρίας για την πιστοποίηση του ποσοστού αναπηρίας του εξαρτώμενου τέκνου.
4. Στις περιπτώσεις όπου απαιτούνται συγκεκριμένοι τίτλοι σπουδών και επαγγελματική εμπειρία σε συγκεκριμένη ειδικότητα σύμφωνα με το Παράρτημα ΙΙΙ προσκομίζονται τα αντίστοιχα αντίγραφα/δικαιολογητικά.
Η δράση θα αφορά σε 10 κλάδους της ελληνικής οικονομίας, και σε 60 ειδικότητες συνολικά:
ΤΡΟΦΙΜΑ –ΠΟΤΑ
Το σχέδιο της πρόσκλησης έχει τεθεί σε δημόσια διαβούλευση έως και την 1η Οκτωβρίου 2016 (Δημόσια Διαβούλευση)
Αίτηση εκδήλωσης ενδιαφέροντος υποψηφίου
Δημοσιεύτηκε στις 21 Σεπτεμβρίου 2016
Πηγή και περισσότερες πληροφορίες : eoppep.gr
Αποτελέσματα Προγράμματος Απασχόλησης – Προγράμματα Κοινωφελούς Χαρακτήρα
Αναρτήθηκε σήμερα 19 Σεπτεμβρίου 2016 στη διαδικτυακή πύλη του ΟΑΕΔ www.oaed.gr, στην ενότητα «Προγράμματα Απασχόλησης – Προγράμματα Κοινωφελούς Χαρακτήρα» ο Οριστικός Πίνακας Κατάταξης Ανέργων και ο Οριστικός Πίνακας Αποκλειομένων Ανέργων του «Προγράμματος Κοινωφελούς Χαρακτήρα, για 3.337 θέσεις εργασίας, σε 17 Δήμους (Επιβλέποντες Φορείς) συμπεριλαμβανομένης της κατάρτισης των συμμετεχόντων– Α΄ κύκλος», ύστερα από σχετική Απόφαση της Διοικήτριας του ΟΑΕΔ καθ. Μαρίας Καραμεσίνη.
Ο Οριστικός Πίνακας περιλαμβάνει τους ωφελούμενους, εγγεγραμμένους στο μητρώο ανέργων του Οργανισμού, ηλικίας 18 ετών και άνω, που θα τοποθετηθούν για οκτώ μήνες στους Επιβλέποντες Φορείς (Δήμους), όπως έχουν καθοριστεί βάσει της Δημόσιας Πρόσκλησης Νο 7/2016. Η κατάρτιση του Οριστικού Πίνακα πραγματοποιήθηκε με αυτοματοποιημένο, διαφανή και αντικειμενικό τρόπο μέσω του Ολοκληρωμένου Πληροφοριακού Συστήματος (ΟΠΣ) του ΟΑΕΔ, με βάση τα προβλεπόμενα κριτήρια της εγκεκριμένης από το ΑΣΕΠ Δημόσιας Πρόσκλησης.
Περισσότερες πληροφορίες στην ιστοσελίδα του oaed.gr
Δημοσιεύτηκε στις 08 Ιουλίου 2016
Ανακοινώθηκαν τα νέα προγράμματα 8μηνης διάρκειας τα οποία απευθύνονται κυρίως σε μακροχρόνια ανέργους. Αιτήσεις συμμετοχής πραγματοποιούνται με ηλεκτρονικό μόνο τρόπο από 11/ 07/2016 και ώρα 12η μεσημβρινή έως και 21/07/2016 και ώρα 12η μεσημβρινή στον διαδικτυακό τόπο του ΟΑΕ∆ www.oaed.gr, χρησιμοποιώντας το σχετικό πεδίο καταχώρισης ηλεκτρονικών αιτήσεων.
Δημόσια Πρόσκληση (Νο/7-2016)
Συμμετοχή Επιχειρήσεων για Πρακτική Άσκηση στα προγράμματα Επιταγής Κατάρτισης νέων από 18 έως 24 ετών
Οι δράσεις αποσκοπούν στην συμβουλευτική καθοδήγηση, κατάρτιση και πιστοποίηση των επαγγελματικών προσόντων ανέργων και οικονομικά μη ενεργών νέων, ηλικίας από 18 έως 24 ετών, καθώς επίσης και πρακτική άσκηση σε επιχειρήσεις ιδιωτικού τομέα. Το σύνολο των ωρών της πρακτικής άσκησης θα υλοποιείται στις επιχειρήσεις, οι οποίες σχετίζονται με τα αντικείμενα κατάρτισης, σε πραγματικές συνθήκες εργασίας εντός των ορίων της Περιφερειακής Ενότητας όπου υλοποιήθηκε το πρόγραμμα κατάρτισης.
Νέο Πρόγραμμα Εκπαίδευσης Εκπαιδευτών Ενηλίκων
Δημοσιεύτηκε στις 29 Φεβρουαρίου 2016
έναρξη 6 Μαίου 2016
Το ΚΕΚ Νομού Κορινθίας ΑΕ διοργανώνει προπαρασκευαστικό Σεμινάριο Εκπαίδευσης και Επιμόρφωσης Εκπαιδευτών Ενηλίκων, κατάλληλο για τη προετοιμασία των υποψηφίων στη διαδικασία πιστοποίησης εκπαιδευτικής επάρκειας των Εκπαιδευτών Ενηλίκων της Μη Τυπικής Εκπαίδευσης του ΕΟΠΠΕΠ.
Δηλώστε συμμετοχή συμπληρώνοντας τη σχετική φόρμα συμμετοχής, έως τις 4/5/2016.
Αναλυτικός Οδηγός προγράμματος
ΕΠΙΤΑΓΗ ΚΑΤΑΡΤΙΣΗΣ VOUCHER ΤΟΥΡΙΣΜΟΥ Β΄ ΚΥΚΛΟΣ ΓΙΑ ΗΛΙΚΙΕΣ 18 – 29 ΕΤΩΝ
Στο πρόγραμμα θα ενταχθούν πάνω από 4.000 άνεργοι εγγεγραμμένοι στον ΟΑΕΔ . Σκοπός του προγράμματος είναι να καταρτίσει και να πιστοποιήσει επαγγελματικά νέους σε σύγχρονες τουριστικές ειδικότητες ώστε να γνωρίσουν τον κλάδο του τουρισμού, να εξοικειωθούν σε πραγματικές συνθήκες εργασίας και να ενταχθούν μόνιμα στο ανθρώπινο δυναμικό των επιχειρήσεων του κλάδου.
στη διάγνωση και κατάλληλη σύζευξη των εκπαιδευτικών αναγκών / δεξιοτήτων των καταρτιζομένων με τις ανάγκες των επιχειρήσεων
την μετατροπή της πρακτικής άσκησης του καταρτιζόμενου σε σύμβαση εξαρτημένης εργασίας και την τοποθέτηση του στην επιχείρηση πρακτικής
Πιστοποίηση των εκπαιδευτικών γνώσεων βασισμένη σε διεθνή πρότυπα με παγκόσμια αναγνώριση
Για περισσότερες πληροφορίες μπορείτε να απευθύνεστε είτε στα γραφεία του ΚΕΚ που βρίσκονται στην οδό Κωστή Παλαμά 53 και Αποστόλου Παύλου από τις 09:00 έως τις 16:30 Δευτέρα – Παρασκευή είτε να καλέσετε στο τηλέφωνο: 2741022344.
Επίσης μπορείτε να συμπληρώσετε την αίτηση ενδιαφέροντος και να σας ενημερώσουμε όταν προκηρυχτεί το πρόγραμμα.
ΕΠΙΤΑΓΗ ΚΑΤΑΡΤΙΣΗΣ VOUCHER ΣΕ ΚΛΑΔΟΥΣ ΑΙΧΜΗΣ ΓΙΑ ΗΛΙΚΙΕΣ 29 – 64 ΕΤΩΝ
Aναμένεται από αρχές Φεβρουαρίου, ύστερα από ανακοίνωση του Υπουργείου Εργασίας, το νέο πρόγραμμα εγγυημένης εξάμηνης απασχόλησης για 26.000 ανέργους ηλικίας από 29 έως 64 ετών.
130 ώρες κατάρτισης και συμβουλευτικής καθοδήγησης σε 8 δυναμικά αναπτυσσόμενους κλάδους της οικονομίας, όπως εμπόριο, νέες τεχνολογίες, logistics, τουρισμός κ.ά.
Πιστοποίηση γνώσεων και προσόντων
Ενιαίο εκπαιδευτικό πρόγραμμα ενίσχυσης δεξιοτήτων και συμβουλευτικής προγραμμάτων σπουδών των ειδικοτήτων
Εγγυημένη απασχόληση 6 μηνών σε ιδιωτικές επιχειρήσεις
Το ΚΕΚ Νομού Κορινθίας ΑΕ, πιστοποιημένο Κέντρο δια Βίου μάθησης – Τύπου 2, ξεκίνησε στις 15/01/2016 στις σύγχρονες εγκαταστάσεις του, προπαρασκευαστικόΣεμινάριο Εκπαίδευσης και Επιμόρφωσης Εκπαιδευτών Ενηλίκων, κατάλληλο για τη προετοιμασία των υποψηφίων στη διαδικασία πιστοποίησης εκπαιδευτικής επάρκειας των Εκπαιδευτών Ενηλίκων της Μη Τυπικής Εκπαίδευσης του ΕΟΠΠΕΠ.
Σκοπός του σεμιναρίου, το οποίο έχει διάρκεια 100 ώρες, είναι οι ενδιαφερόμενοι να αποκτήσουν τις σχετικές γνώσεις και δεξιότητες, προκειμένου να ανταποκριθούν με επιτυχία στις εξετάσεις πιστοποίησης εκπαιδευτών ενηλίκων του ΕΟΠΠΕΠ.
Το πρόγραμμα το παρακολουθούν 18 υποψήφιοι εκπαιδευτές ενηλίκων. Το κόστος του προγράμματος είναι 350 Ευρώ με ειδική έκπτωση για ανέργους , πολύτεκνους , ΑΜΕΑ.
Λόγω της μεγάλης συμμετοχής θα πραγματοποιηθούν και άλλα προγράμματα πιστοποίησης εκπαιδευτών Ενηλίκων το επόμενο χρονικό διάστημα και όποιος ενδιαφέρεται μπορεί να συμπληρώσει την φόρμα εκδήλωσης ενδιαφέροντος στην ιστοσελίδα του ΚΕΚ : www.keknkor.gr
Επιπρόσθετα, συνεχίζονται οι αιτήσεις για την διενέργεια εξετάσεων πιστοποίησης αγροτών στην ορθολογική χρήση γεωργικών φαρμάκων καθώς και οι αιτήσεις για προγράμματα τεχνικών ασφαλείας.
Ειδικότερα για τους εγγεγραμμένους στα μητρώα του ΟΑΕΔ τα επιδοτούμενα προγράμματα που πρόκειται να ξεκινήσουν μέσα στο νέο έτος είναι :
Επίσης αναμένεται από αρχές Φεβρουαρίου, ύστερα από ανακοίνωση του Υπουργείου Εργασίας, το νέο πρόγραμμα εγγυημένης εξάμηνης απασχόλησης για 26.000 ανέργους ηλικίας από 29 έως 64 ετών.
Για περισσότερες πληροφορίες μπορείτε να απευθύνεστε είτε στα γραφεία του ΚΕΚ που βρίσκονται στην οδό Κωστή Παλαμά 53 και Αποστόλου Παύλου από τις 09:00 έως τις 16:30 Δευτέρα – Παρασκευή είτε να καλέσετε στο τηλέφωνο: 2741022344 είτε μέσω της ιστοσελίδας: www.keknkor.gr
Για το ΚΕΚ Ν. Κορινθίας ΑΕ
Μαρία-Πετρούλα Σκλία
Ημερίδα έναρξης και παρουσίασης της Πράξης «ΒΙΟ ΑΡΚΑΔΙΑ»
Δημοσιεύτηκε στις 22 Νοεμβρίου 2014
Το ΚΕΚ Ν. Κορινθίας, συντονιστής της
Αναπτυξιακής Σύμπραξης «ΒΙΟ ΑΡΚΑΔΙΑ»,
στην 1η Ημερίδα έναρξης και παρουσίασης του Έργου «ΒΙΟ ΑΡΚΑΔΙΑ», που θα πραγματοποιηθεί την Δευτέρα 24 Νοεμβρίου 2014 και ώρα 18:00, στο Τουριστικό Περίπτερο, πλατεία Άρεως, Τρίπολη.
Πρόσκληση Ημερίδας (PDF) Πρόγραμμα Ημερίδας (PDF)
‹ Πρόγραμμα Εκδηλώσεων Παρουσίασης της Πράξης «ΒΙΟ-ΑΡΚΑΔΙΑ»
Νέα προγράμματα απασχόλησης σε επιχειρήσεις του ιδιωτικού τομέα
Δύο νέα προγράμματα απασχόλησης 21.620 ανέργων σε επιχειρήσεις του ιδιωτικού τομέα ξεκινά τις επόμενες ημέρες το Υπουργείο Εργασίας, Κοινωνικής Ασφάλισης και Πρόνοιας, τα οποία θα υλοποιηθούν από τον ΟΑΕΔ,όπως δήλωσε σχετικά ο υπουργός Εργασίας κ. Γιάννης Βρούτσης και αναφέρεται στο αντίστοιχο δελτίο τύπου.
Το πρώτο πρόγραμμα, αφορά 16.620 άνεργους ηλικίας από 29 έως 64 ετών, κυρίως χαμηλών τυπικών προσόντων,με στόχο την ενίσχυσή τους μέσω συνδυασμένων δράσεων κατάρτισης, πρακτικής άσκησης, πιστοποίησης και απασχόλησης.
Το δεύτερο πρόγραμμα, αφορά στην επιχορήγηση επιχειρήσεων για την πρόσληψη 5.000 ανέργων ηλικίας 25 - 66 ετών και έχει σκοπό τη δημιουργία νέων θέσεων εξαρτημένης εργασίας πλήρους απασχόλησης, σε ιδιωτικές επιχειρήσεις και γενικά εργοδότες του ιδιωτικού τομέα.
Ανοικτή πρόσκληση για Κατάρτιση και Συμβουλευτική
Ανοικτή πρόσκληση για τη συμμετοχή ωφελουμένων στο Τοπικό Σχέδιο για την Απασχόληση «ΠΡΟΔΡΑΣΗ» που υλοποιείται από την Αναπτυξιακή Σύμπραξη «ΜΟΧΛΕΥΣΗ», στο πλαίσιο του Επιχειρησιακού Προγράμματος «Ανάπτυξη Ανθρώπινου Δυναμικού» για την προγραμματική περίοδο 2007-2013, Δράση 7: Τοπικά Σχέδια για την Απασχόληση, προσαρμοσμένα στις ανάγκες των τοπικών αγορών εργασίας, Κατηγορία Παρέμβασης 1: Ενεργητικές πολιτικές απασχόλησης, Θεματικός Άξονας Προτεραιότητας 4: Πλήρης ενσωμάτωση του συνόλου του ανθρώπινου δυναμικού σε μια κοινωνία ίσων ευκαιριών, που συγχρηματοδοτείται από το Ευρωπαϊκό Κοινωνικό Ταμείο και το Υπουργείο Εργασίας, Κοινωνικής Ασφάλισης και Πρόνοιας.
Ενημερωτικό - Πρόσκληση
Νέο Επιδοτούμενο Πρόγραμμα Επαγγελματικής Κατάρτισης "Τεχνίτης βιομηχανικών εγκαταστάσεων"
Δημοσιεύτηκε στις 16 Ιουνίου 2014
Το πρόγραμμα στοχεύει να καταρτίσει ανέργους, απόφοιτους Δημοτικού, Γυμνασίου, Λυκείου στην ειδικότητα του τεχνίτη βιομηχανικών εγκαταστάσεων.
Απευθύνεται σε 20 άτομα που ανήκουν σε μία από τις παρακάτω Ειδικές Κοινωνικά Ομάδες:
ΑμεΑ, απεξαρτημένα άτομα ή άτομα υπό απεξάρτηση, μετανάστες, άτομα με πολιτισμικές ή / και θρησκευτικές ιδιαιτερότητες, μακροχρόνια ανέργους, παλιννοστούντες, θύματα trafficking, πρόσφυγες και αιτούντες άσυλο, φυλακισμένους και αποφυλακισμένους, οροθετικοούς, ανήλικους παραβάτες, θύματα ενδοοικογενειακής βίας, άστεγους, άτομα ευρισκόμενα σε κατάσταση φτώχειας και απειλούμενα από φτώχεια και σε άλλα μειονεκτούντα άτομα.
Η διάρκεια του προγράμματος είναι 550 ώρες (150 ώρες προκατάρτιση, 120 ώρες θεωρία και 280 ώρες πρακτική άσκηση) και ο τόπος υλοποίησης είναι ο Νομός Κορινθίας (Κωστή Παλαμά 53, Κόρινθος).
Το πρόγραμμα προσεγγίζει το θέμα της συντήρησης με βάση τις σύγχρονες αντιλήψεις (σύστημα εργασιών, νέες τεχνολογίες) και δίνει βάρος τόσο στη λειτουργία και συντήρηση κρίσιμων μηχανημάτων των βιομηχανικών εγκαταστάσεων, όσο και στα προσδοκώμενα αποτελέσματα από πλευράς απόκτησης επαγγελματικών γνώσεων και δεξιοτήτων των καταρτιζομένων, για να ανταποκριθούν με επάρκεια στις απαιτήσεις άσκησης του επαγγέλματος.
Με το πέρας του προγράμματος ο καταρτιζόμενος θα έχει αποκτήσει θεωρητικές - τεχνικές γνώσεις και επαγγελματικές δεξι­ότητες, ώστε να μπορεί να ασχοληθεί με την εγκατάσταση, τη συντήρηση, τον έλεγχο, τη ρύθμιση και - κατά περίπτωση - την επισκευή μηχανών παραγωγής.
Εξειδίκευση στο αντικείμενο του τεχνίτη βιομηχανικών εγκαταστάσεων
Εκμάθηση βασικών αρχών επικοινωνίας,
Εκμάθηση βασικής χρήσης Η/Υ,
Απόκτηση βασικών γνώσεων σε θέματα μηχανολογίας
Απόκτηση βασικής ορολογίας στην αγγλική γλώσσα,
Ενημέρωση για νομικά θέματα ενδιαφέροντος των ατόμων ευπαθών κοινωνικά ομάδων,
Παροχή γνώσεων στις τεχνικές αναζήτησης εργασίας και στον τρόπο λειτουργίας ενός εργασιακού περιβάλλοντος γενικότερα,
Παροχή γνώσεων στις βασικές αρχές εργατικής νομοθεσίας
Πληροφόρηση και ευαισθητοποίηση με τις έννοιες και πρακτικές για την τήρηση κανόνων υγιεινής και ασφάλειας στους χώρους εργασίας
Περίοδος Αιτήσεων : 16/6/2014 έως 30/6/2014
Πληροφορίες και Αιτήσεις (κλικ εδώ για μεταφόρτωση) θα διατίθενται στα γραφεία του ΚΕΚ
Διεύθυνση : Κωστή Παλαμά 53 & Απ. Παύλου , Κόρινθος , Τηλέφωνο : 2741022344, Email : Αυτή η διεύθυνση ηλεκτρονικού ταχυδρομείου προστατεύεται από τους αυτοματισμούς αποστολέων ανεπιθύμητων μηνυμάτων. Χρειάζεται να ενεργοποιήσετε τη JavaScript για να μπορέσετε να τη δείτε., ιστοσελίδαwww.keknkor.gr
Νέα προγράμματα κατάρτισης στον τομέα Υγείας στο Νομό Κορινθίας
Δημοσιεύτηκε στις 30 Αυγούστου 2012
ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΥΠΟΨΗΦΙΩΝ ΚΑΤΑΡΤΙΖΟΜΕΝΩΝ ΣΕ ΠΡΟΓΡΑΜΜΑΤΑ ΚΑΤΑΡΤΙΣΗΣ
«ΕΚΠΑΙΔΕΥΣΗ ΣΤΕΛΕΧΩΝ ΤΟΥ ΤΟΜΕΑ ΥΓΕΙΑΣ ΣΤΗΝ ΠΡΩΙΜΗ ΑΝΙΧΝΕΥΣΗ ΤΩΝ ΨΥΧΙΚΩΝ ΔΙΑΤΑΡΑΧΩΝ ΣΤΙΣ ΠΕΡΙΦΕΡΕΙΕΣ ΤΟΥ ΣΤΟΧΟΥ: ΣΥΓΚΛΙΣΗ - Β΄ ΚΥΚΛΟΣ» με κωδικό ΟΠΣ: 365343
Ε.Π. «Ανάπτυξη Ανθρώπινου Δυναμικού» 2007-2013
Ξεκινάει η Εκπαίδευση των Ενεργειακών Επιθεωρητών
Δημοσιεύτηκε στις 16 Δεκεμβρίου 2011
Το Κέντρο Επιμόρφωσης και Κατάρτισης Νομού Κορινθίας, θα διοργανώσει εκπαιδευτικά προγράμματα Ενεργειακών Επιθεωρητών.
Η εκπαίδευση των Ενεργειακών Επιθεωρητών είναι μέρος της διαδικασίας που απαιτείται για την χορήγηση οριστικών Αδειών Ενεργειακών Επιθεωρητών σύμφωνα με τις διατάξεις του Π.Δ. 100/2010 (ΦΕΚ 177 Α’ ) και της σχετικής ΚΥΑ «Εκπαίδευση και εξεταστική διαδικασία Ενεργειακών Επιθεωρητών» (ΦΕΚ 2406 Β’).
Βρίσκεστε εδώ: Home kek-el Ενημερώνουμε Νέα Προγράμματα